《送黄子默湖南机宜》
宋代·王庭圭

潢池赤子弄锄耰，天子择日除元侯。今君去为幕下士，多材应元幄中筹。

官弩近围临桂峒，捷书飞入未央楼。想当磨盾作露布，何异裴公取蔡州。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。